Byna R2 miljoen se perlemoen in Kaapstad gevind(Argieffoto) (Foto: SAPD) Die polisie in Kaapstad het beslag gelê op meer as 5 000 stukke perlemoen, ter waarde van R1,7 miljoen, toe hulle ŉ huis in Bothasig deursoek het. Sers. George Mjiwu, woordvoerder van die polisie, het gesê lede van die blitspatrollie het Donderdag omstreeks 15:50 inligting opgevolg oor perlemoen in Bothasig. “Hulle het bokse vol gedroogde perlemoen gevind wat met plastiek geseël is,” het hy verduidelik. “Ons is op soek na die verdagtes. Enigiemand met verdere inligting word versoek om Crime Stop te kontak by 08600 10111.”